Nuwe Lucas Maree-CD op pad
JY LEES NOU Nuwe Lucas Maree-CD op pad
Met liefde van Lucas is die naam van 'n CD met 'n samestelling van dié geliefde kunstenaar se beste liefdesliedjies, wat in Julie beskikbaar sal wees. Daar sal ook huldeblyk-konserte in Bloemfontein en Pretoria wees.
Die dood van Lucas Maree vroeër vanjaar het nie net 'n leemte in sy familie en vriende se harte gelaat nie, maar ook in Afrikaanse musiek. Maar nou het sy vrou, Ilse, saam met Select Musiek en Cesar D'Almeida gewerk om dié nuwe album saam te stel. Meeste van die liedjies daarop is spesifiek vir Ilse geskryf.
"Droomvrou", "Klein-Karoo" en "Liedjie vir jou", asook Engelse treffers soos "The Rose" is van die liedjies wat onder meer op die CD gehoor sal kan word.
Onder die bekendes wat in die huldeblyk-konserte in Bloemfontein en Pretoria te sien sal wees, is onder andere Kurt Darren, Mathys Roets, Anton Goosen, Danie Niehaus, Amanda Strydom en Coenie de Villiers.